হিন্দু-মুসলিম সম্পর্ক
হিন্দুধর্মের মুল ধর্মগ্রন্থগুলো হল বেদ ও উপনিষদ যেগুলোকে ঈশ্বরের বানী হিসেবে গণ্য করা হয়| আর মহামনীষিদের বানীগুলোকে যে গ্রন্থে অন্তর্ভুক্ত করা হয় সেগুলোকে স্মৃতি বলা হয়।
ইসলামধর্মে কুরআন হল প্রধান ধর্মগ্রন্থ যাকে ঈশ্বরের বাণী হিসেবে গণ্য করা হয়, যেটি ঈশ্বরের কাছ থেকে স্বর্গীয় দুত বা ফেরেশতা জিবরাঈল (আঃ) এর মাধ্যমে ইসলাম ধর্মের প্রধান নবী মুহাম্মাদ (সাঃ) কাছে প্রেরিত আল্লাহর (ইসলাম ধর্মে সর্বশক্তিমান ঈশ্বরের নাম) বাণী হিসেবে বিশ্বাস করা হয়। এছাড়া, হিন্দুধর্মের স্মৃতির মত ইসলাম ধর্মেও নবী মুহাম্মাদ(সাঃ) এর বাণীসমূহ যা হাদীস নামে পরিচিত, তা প্রত্যক্ষদর্শীদের প্রত্যক্ষ বা পরোক্ষ বিবরণ অনুযায়ী মুহাম্মাদ (সাঃ)-এর মৃত্যূর পর বিভিন্ন গ্রন্থ আকারে উৎসসহ লিপিবদ্ধ করা হয়েছে। এই গ্রন্থগুলোও ইসলামী বিধিবিধানের উৎস।
এনসাইক্লোপিডিয়া অব ইসলাম
এনসাইক্লোপিডিয়া অফ ইসলাম (EI) বা ইসলামের বিশ্বকোষ হচ্ছে ইসলামিক শিক্ষা বিষয়ক একটি তথ্যভাণ্ডার যা ব্রিল প্রকাশনীর দ্বারা প্রকাশিত হয়। ইসলাম শিক্ষা বিষয়ক ক্ষেত্রে এটিকে প্রামাণ্য বই হিসেবে মনে করা হয়। এটির প্রথম সংখ্যা ১৯১৩–১৯৩৮-এ প্রকাশিত হয়, দ্বিতীয় সংখ্যা ১৯৫৪-২০০৫, এবং তৃতীয় সংখ্যা শুরু হয় ২০০৭ সালে।